JohanHeinsen/ENO huggingface dataset:
Odense Adresse-Contoirs Efterretninger, 1841-12-06
Politisk Oversigt. Tyrkiet og Grækenland. Efterat Rygterne om en europæisk Congres i Anledning af de spanske Anliggender aldeles have lagt sig og den franske Regjering synes at have udsonet sig med Regenten Espartero, har i Paris og London hele den offentlige Opmærksomhed paany kastet sig henover Orienten, hvor der atter vise sig Spirer til en almindelig politisk Forvirring. J en Note til Stormagternes Gesandter har den tyrkiske Udenrigsminister Rifaat Pascha vidtløftigen udviklet Portens Ankeposter over Grækenland og iblandt disse navnligen udhævet, saavel hvorledes Grækerne paa Samos, Creta og ved den thessaliske Grændse have begaaet Handlinger af en aldeles fiendtlig Natur imod Porten, som at de ideligen drive deres Rænker i Bulgarien, Servien og Rumelien, for at bevæge disse Provindser til Opstand, imod Porten. J denne Anledning erklærede Risaat, at Porten ikke havde Andet at gjøre, end enten strax at erklære Grækenland Krig eller i det Mindste at træffe nogle alvorlige Forsigtighedsregler. Man havde nu valgt det Sidste og udrustet en Eskadre af 5 Tredækkere, og 5 store Fregatter, der holdes seilklare, ligesom ogsaa 3 stærke Jnfanteriebrigader staae marschfærdige. Stormagterne formanede Risaat til ikke at gaae saa tilsindet tilværks: Afgjørelsen af de omtalte Stridspunkter skulde Man overlade til Stormagterne; men disse Formaninger synes ikke at have frugtet synderligt: Storherren har nemlig ikke alene ikke tilbagekaldt sin tidligere udstædte Befaling, at der ved Larissa skal concentreres en stor Leir, men tvende lignende Leire skulle ogsaa oprettes ved Sophia og ved Adrianopel. Den første Forholdsregel, der kan fortolkes som fiendtlig, har Porten alt taget, idet Man har forbudt de græske Avisers Jndførelse i Thessalien, Macedonien og Epirus, en Afspærring, der imidlertid vel kan iværksættes fra Landsiden, men neppe saa godt fra Søsiden. - Man kan saaledes fristes til at befrygte, at det orientalske Spørgsmaal, om end i en forandret Skikkelse, paany vil komme til Drøftelse og hertil har da i saa Fald visselig dennegang især den græske Geistlighed, der aldeles staaer under russisk Jndflydelse, væsentligen bidraget. Midt i den almindelige Forvirring, der ifølge hiin Geistligheds vidtudstrakte Rænker naaer fra Macedonien lige til Syrien, fremtræder atter, til Jammer fordet løselig sammenhængende tyrkiske Rige, hiin ulyksalige Olding, Portens onde Engel, den hvidskjæggede Chosrew Pascha, Ruslands Mand, Medemed Alis og Reformsystemets Dødsfiende: han er alt velbeholden ankommen til Constantinopel, bivaaner Divansforsamlingerne og betegnes af den offentlige Mening som vordende Premierminister, Underdisse Omstændigheder fæstede Man den 29 Novbr. i Paris temmelig stærk Liid til det Rygte, at Engelland for det Første ikke vil rømme Beirut eller Syrien.
Odense Adresse-Contoirs Efterretninger, 1841-12-06
Schweitz. J Genf have de Radicale den 22 Novbr. tilveiebragt en formelig Opstand, hvorved Statsraadet har maattet give efter for det ophidsede Folks Forlangende og nedsat en constituerende Forsamling, der skal revidere den nuværende Forfatning. De Punkter, som Massen med saa megen Bestemthed forlanger, ere: Udvidelse af Valgretten, Statsraadets Formindskelse, Jndførelse af Jury, Petitionsret og endelig Jntiativet for det lovgivende Raad.
Odense Adresse-Contoirs Efterretninger, 1841-12-06
Hannover. Med Undtagelse af Residentsstaden ere Valgene nu tilendebragte, ifølge hannoverske Aviser vi Regjeringen kunne regne paa en Majoritet af 55 til 60 Stemmer. (?)
Odense Adresse-Contoirs Efterretninger, 1841-12-06
Nordamerikanske Fristater. General Scott der for Øieblikket kommanderer Fristaternes Armee, har meldt sig som Candidat til det ledige Præsidentskab. Nyorleans hersker den gule Feber; Prindsen af Jdinville er i Buffalo.
Odense Adresse-Contoirs Efterretninger, 1841-12-06
Norge. J Christiania har der dannet sig et frivilligt Corps, der yder Politiet Assistence med at patrouillere Fædrelandet.
Odense Adresse-Contoirs Efterretninger, 1841-12-06
Kongehuset. J Mandags besøgte Hs. Majestæt Kongen Frederiksværk, men retournerede samme Dags Aften til Frederiksborg Slot.
Odense Adresse-Contoirs Efterretninger, 1841-12-06
Hs. K. H. Landgrevinden befinder sig i stadig Bedring. Under Overskriften: "Den 3die December, læses i Berl. Tid. "Danmarks gamle Fader sover, – men Mindets Blomster spire frodigt paa hans Grav. Taknemligheden for de Frøkorn til Fremtids Udvikling, som Hans gavmilde Haand nedlagde i Landets Barm, lever og Hans sidste store Gave paaskjønnes mere og meere. Efter en qvalm Tordenluft have de Skyer, der rugede over den spæde Spire, fordeelt sig. Med dens Væxt skal hans Amindelse stedse befæstes, og Evighedskrandsen, der pryder Danmarks Reformators billede i vor Erindring, skal betegne for en sildig Efterslægt, at Danmarks Folk ikke er uskjønsomt, Under samme Overskrift læses i Dagen: Han staaer for Gud, vi ved hans tanse Grav, did ned, som op derfra, jo Lyd ei trænger. For Ondt, han afslog os, for Godt han gav, for Alt ham Tak, og - det er vel ei Smiger længer, Offentlige Foranstaltninger. Ved en i Madrid den 22 Marts d. A. mellem Danmark og Spanien oprettet Convention, forhandlet af den danske Charge d'Affaires ved det spanske Hof, Kammerherre Dal Borgede di Primo, og den spanske Minister Don Peres de Castro, samt ratificeret den 10 Octbr. d. A., er al Afdragsret, mellem begge Kongeriger ophævet.
Odense Adresse-Contoirs Efterretninger, 1841-12-06
Gaarsposten medbragte Efterretningen om, at den Lehmannske Sag i Løverdags blev paakjendt af Hof- og Stadsretten og at Lehmann idømtes en Mulct af 300 Rbd.
Odense Adresse-Contoirs Efterretninger, 1841-12-06
Sølv til Kjøbenhavns Fattigvæsens Hovedkasse foruden Sagens Omkostninger og 30 Rbd. Salair til Generalfiskalen.
Odense Adresse-Contoirs Efterretninger, 1841-12-06
Høiesteret har i disse Dage dømt Jndsidder Anders Madsen (23 Aar gl.) for voldsom og uchristelig Adfærd mod hans Hustru Sara Nielsdatter (29 Aar gl.),med hvem han blev gift i Aaret 1839, til 18 Maaneders Arbeide i Kjøbenhavns Forbedringshuus.
Odense Adresse-Contoirs Efterretninger, 1841-12-06
Blandinger. Baptisterne Brødrene Mønster og Spisevært Ryding ere blevne løsladte af Arresten. Ved Løsladelsen betydedes det Brødrene Mønster, at de, hvis de overtraadte den dem tidligere givne Paamindelse om at afholde sig fra at holde lovstridige Religionsforsamlinger, administrere de kirkelige Sacramenter og stifte Daabsmenigheder heri Landet, øieblikkeligen vilde blive berøvede deres personlige Frihed, og Sag atter anlagt imod dem. Saavidt vides have disse Mænd imidlertid ikke afgivet nogen udtrykkelig Forpligtelse i denne Henseende, og det er derfor, efter deres tidligere Erklæringer, at befrygte, at de neppe ville undgaae paa ny at komme i Collision med Landets Love.
Odense Adresse-Contoirs Efterretninger, 1841-12-06
Fra Slesvig skrives, at Generallieutenant v. Bachmann er død den 21 f. M. i en høi Alder af næsten 90 Aar. Han traadte først i Tjeneste som Fricorporal, og svang sig ved egne Fortjenester op til den høie Stilling, som han tilsidst indtog.
Odense Adresse-Contoirs Efterretninger, 1841-12-06
J Morgentimerne den 19 f. M. blev i Pløen iagttaget et pragtfuldt Nordlys.
Odense Adresse-Contoirs Efterretninger, 1841-12-06
Med Hensyn til de nye Valg af kongelige Deputerede udtrykker Aalb. Avis sig saaledes: "Med Smerte, vil vistnok Enhver blandt de Nyndnævnte savne de 3de forrige Stænderforsamlingers udmærkede Præsident, Prof. Schouw, i hvem de danske Stænderforsamlinger ustridigt have mistet deres Hovedprydelse, som vanskeligt vil kunne erstattes. Sandsynligviis har ogsaa, hvad der alt tidligere ymtedes om, Prof. Schouw, paa Grund af Helbredstilstand, selv attraaet at fritages for ny Udnævnelse. Det liberale Parti vil tillige i den jydske Stænderforsamling savne Stiftsprovst Hald, der ligeledes i de sidste 2de Stænderforsamlinger mødte som Deputeret efter kongelig Udnævnelse. Af de øvrige kongelige Deputerede fra forrige Stænderdiæter ere Amtmand Neergaard, Justitsraad Fielstrup og Etatsraad Bruun valgte ved de almindelige Valg til den nye Stænderforsamling. Jøvrigt tør iblandt de nyndnævnte kongelige Deputerede den jydske Stænderforsamling vistnok antages i Biskop Müller i Ribe og Stiftsprovst Schjødte i Viborg at have erhvervet ønskelige Capaciteter. Præsidenturet i denne Stænderforsamling kan nu, ved Savnet af Prof. Schouw, vistnok med al Sandsynlighed ventes at ville tilfalde Aalborgs første Deputerede Bankkasserer Otterstrøm.""Dagen bekræfter nu, at Lysekronen er faldet ned i Gangen i Holmens Kirke og er splintret. Retop paa dette Sted skulde Talen ved Bisættelsen Dagen efter holdes af Hofprædikant Dr. Münter, og det var derfor et stort Held, at denne Hændelse indtraf Dagen forud, medens Jngen var beskjeftiget paa dette Sted i Kirken. Biøre Om den afdøde (77-aarige) Blomstermaler Fritzchhedder det i "Dagen: "hvorvel hans Arbeider tilhøre fornemmeligen en tidligere Periede, vil Man dog mindes flere skjønne og genialt opfattede Værker af hans Pensel, hvoraf nogle faaes paa Konstacademiets Salon 1840 Anledning af Kronningsfesten. Fritzch var een af vor Thorvaldsens Samtidige, under hans Uddannelse i Academiets Skoler, og det Ungdoms-Venskab, som saaledes dannedes under deres første Konstnerliv, vedligeholdtes fremdeles i begge Konstnernes Manddomsalder."
Odense Adresse-Contoirs Efterretninger, 1841-12-06
Forleden faldt ved Helsingøers Toldbod et ungt Menneske i Vandet, og vilde være druknet, hvis ikke en rask Gut, Jens Olsen, af Sø-Etatens 2den Division, var sprunget ud efter ham. Efter heftige Anstrængelser, lykkedes det ham at faae sat i den allerede halv Døde og bringe ham til Land, hvor han ved de i saa Tilfælde brugelige Midler lykkelig blev bragt til Live igjen. Den bebjertede Sømand vil i denne Tid modtage Belønningen (Helf. A.) for sin ædle Daad.
Odense Adresse-Contoirs Efterretninger, 1841-12-06
Med Hensyn til den paa saa mange Steder gængse Ødelæggelse af Annestene siges i "Dagens Feuilleton, at en hæderlig bekjendt Lærd har skrevet til Kjøbenhavn, om et stort Fund, der i Sommer er gjort paa den slesvigske Grændse, og - strax tilintetgjort, En Høi er nemlig bleven opgravet og i dens Jndre fandtes en Kreds af jordsatte Stene, ristede med Runer. Hvad have disse Runer sagt, Have de talt om en Konge og hans Bedrifter, om en mægtig Jorddrot og hans Slægt, om en mindeværdig Begivenhed, J hvilket Jdiom have Jnd skrifterne været affattede, i hvilken Dialect og i hvilken Periode af den danske Tunge, Vi vide det ikke, og skulle aldrig faae det at vide, Thi neppe vare Stenene komne frem, for den industrieuse Bonde beregnede deres Brugbarhed og sin Vinding - sønderbrød de kostelige Monumenter, inden at endog en Aftegning kunde foretages! Ja, Bonden skal endog have været gjort opmærksom paa Stenenes Betydning og Vigtighed, og i Tide, men forgjæves, være paamindet om foreløbigen at skaane dem, Som en Modsætning til denne Fremgangsmaade, anmelder nu "Dagen," at en hæderlig Geistlig i Thy, Sognepræsten Hr. Madelung til Vang, nylig har reddet en Runesteen fra Øxen, der alt var løftet imod den, ved at give Bonden, der havde fundet Stenen, en Specie for den. Hr. Madelung lader nu opsætte Stenen paa et sikkert og lettilgiængeligt Sted, og vil med det Første sende en nøiagtig Aftegning af Jnskriptionen til Kjøbenhavn. Landsoverretten i Viborg har tilpligtet Exam. jur. Chr. v. Halling enten ved Eed at fralægge sig Paterniteten til et af Tjenestepige Anne Jensdatter paa Vindumovergaard født uægte Barn eller ogsaa at udrede Alimentationsbidrag til Barnet, efter Øvrighedens nærmere Bestemmelse.
Odense Adresse-Contoirs Efterretninger, 1841-12-06
Slaven Niels Frederiksen, som to Gange er paagreben ved Aarhuus, første Gang efter at være undvegen fra Rendsborg og sidste Gang fra Nyborg Fæstning, og under sit Ophold i Jylland er især bekjendt af et Jndbrudstyveri hos en Guldsmed i Horsens, har ifølge Aarh. A. nu endelig, førend han skulde transporteres fra Aarhuus, tilstaaet hvor han havde forvaret Resten af de ved hiint Jndbrud stiaalne Sager, og da han forleden Dag blev ført hen til det angivne Sted, i et Huus hvorhan havde logeret, fandtes Alt paa en Ubetydelighed nær. Formedelst en Cassedeficit af 20,000 Rbd. er Hospitalsforstanderen i Randers, Prokurator Andersen, foreløbigen bleven suspenderet. Jfølge Aalb. A. har Andersen allerede i nogen Tid været i en svækket mental Tilstand.
Odense Adresse-Contoirs Efterretninger, 1841-12-06
Odense. Det Hoffmannske Selskab har nu tvende Gange med stort bifald givet en af Hr. d'Abis componeret særdeles comisk Pantomime i 2 After og vil paa Søndag opføre en ny Pantomime til Benefice for Hr. Hoffmanns tvende meget lovende Børn, af hvilke Josephine især til Publikums Tilfredshed udfører sin engelske Solo. Hr. d'Abis er ikke alene en fortrinlig Jongleur, men han spiller tillige Harlequin med et sjeldent Liv; Hr. Hoffmann er for Publikum en gammel og kjær Bekjendt, og er det sandt, at Hr. Olsan kun har nydt Underviisning i 5 Fjerdingaar, da vil han vistnok komme til at drive det vidt med Tiden. Dhrr. Hoffmanns og Olsans olympiske Lege og athletiske Øvelser, – hvilke Nogle ansee for det Smukkeste og maaskee Jnteressanteste, Selskabet præsterer, - ville paa Søndag udføres af tre Athleter. Forestillingen sluttes med et Transparent og Publikum vil vist opmuntre de vakkre Børn ved et talrigt Besøg.
Odense Adresse-Contoirs Efterretninger, 1841-12-06
Udnævnelser. Under 1 de er personel Capellan for Thorsagger og Bregnet Menigheder i Aarhuus Stift, J. C.C. Boeck, beskikket til Sognerræst for Ulstrup og Gundested, Menigheder i Viborg Stift; samt Cand. theol. J. C. L. Camradt til Sognepræst for Menigheden paa Øen Endeelave.
Odense Adresse-Contoirs Efterretninger, 1841-12-06
Kjøbenhavns Børs-Cours den 3 Decbr. 1811. pCt. uopsigelige Rigsbank Hamb. 2 M. - k. S. 197 1/2 Oblig. 101 1/2 a 105 Rbd. r. S. Spec... 200. Bank-Disconto .... 4 pCt. 4 pCt. norsk Laan ved Hambro og Søn af 1828. 101 a r. S. Norske Spec. Sedl. pr. 100. 4 pCt. nye norske Oblig. af Sp. - a - Rbd. Sedl. 1831. 101 a – i r. S. 4 pCt. Kongel Obligationer. (u. Rente) 99 1/2 a 100 R. Sedl. 4 pCt. dito 101 a - i Bco Nationb. Obl. (af Laan Febr. 3 pCt. eng. Laan 76 3/4 a 77 L. S. Bank-Actier 101 a - r. S. 1820) - 2 - Rbd. r. S.
Odense Adresse-Contoirs Efterretninger, 1841-12-06
Kjøbenhavns Torvepriser den 4 Decbr. 1841. Hvede..... 6 Rd. 106. a 8 Rd. 64. Ærter. 5 R. 32 s. a 7 R. 61s. Rug 5 Rd. 10. 6 Rd. 326. Flesk, røg. R. 16 s. - R. 216 Byg, 2rad. 3 Rd. 40. 3 Rd. 72. Dito, grøns. 1 N. 18 s. - R. 72 s. Byg, grad. 2 Rd. 92 s. - Rd. 163. Smør, Pd. 1 Mk. 6 s. - 1 Mk. 96 Havre..... 2 Rd. 12 s. -2 Rd. 18. Æg, Snei. 1 Mk. 12 s. - Mk. - s. Sjællandsk Smør, Fjerding 13 Rd. Mk. s. a 11 Rd. 1 Mk. 8 s. Dødsfald. E. K. Jürgensen, f. Hansteen, 6 Aar; Frøken T. W. C. Bornemann (Datter af Justitiarius i Høiesteret); Cand. theol. C. L. Münster, 23 1/2 Aar. Alle i Kjøbenhavn. - Sognedegn og Domd. P. H. Benner, i Faareveile, 79 Aar; B. C. Sandberg, f. Grandlund, paa Frederiksværk, 67 Aar ; M. Lund, i Holbek, 25 Aar; H. J. Jessen, i Præste Mølle, 22 Aar; Jda Mackeprang, i Nykjøbing paa Falster, 6 Aar ; M. Smith, f. Thestrup, i Slagelse, 12 Aar; Jfr. E. T. Abel, i Steenderup Præstegaard, 18 Aar; Mathilde Schmidt, i Kallundborg, 6 Aar; Kammerherre, Arvelandmarskal i Lauenborg, A. v. Bülow, Storkors af Dbr., i Berlin; S. C. Cohn, f. Grønlund, i Ringkjøbing, 54 Aar; Provstinde J. Deichmann, f. Finderup, i Hjørring, 20 Aar.
Odense Adresse-Contoirs Efterretninger, 1841-12-06
AVERTISSEMENTS. Med inderlig Bedrøvelse meddeler jeg fraværende Familie og Venner, at det alvise Forsynden 29 dennes hjemkaldte til sig min elskede og uforglemmelige Mand, Gaardmand Mads Hansen, i Baaring Bye, Asperup Sogn, 68 Aar gammel, til et herligere Liv hisset; han har saaledes, efter et langt og lykkeligt Ægteskab, forladt mig i denne Verden, og her sees vi ei mere; men som vi i Livet her vandrede med hinanden i Troe, Haab og Kjærlighed, saa gjensamles vi atter under Fryd og Glæde i Kjærlighedens evige Hjem, derom forvisser Forjettelsens trøstende, Ord. - Fred med hans Stev. Hans dybtsørgende Enke Baaring den 1 Decbr. 1811. Karen Nielsdatter. Beemodsfuld tilmeldes fraværende Slægt og Venner, at min uforglemmelige Kone, Nicoline fød Buch, ved Døden indgik til det Bedre, efter længere Tids tiltagende Svaghed, Tirsdagen den 30 Novbr., i hendes 38te Aar, efter næsten 17 Aars lykkeligt Ægteskab. Ene staaer jeg nu tilbage med 7 uforsørgede Børn, og begræder Tabet af den kjærligste Ægtefælle og ømmeste Moder. Himlen lønne hende for hendes Kjærlighed og Godhed imod os, Brenderup den 4 Decbr. 1841. Jens Madsen.
Odense Adresse-Contoirs Efterretninger, 1841-12-06
Nye Bøger. som faaes hos C. F. Busch i Nyborg: Haandbog i den danske Criminalret; af T. A. Ussing, 2 Dele, indb. 5 Rbd. 3 Mk. - Afholdenheds-Selskabernes Historie i de forenede Stater i Nordamerica, af N. Boind. 4 Mk. - Beskrivelse over Danmarks geistlige Embeder, 4de Hefte Aarhuus Stift, af J. Møller, 9 Mk. 8 s. - Hegels Forelæsninger over Historiens Philosophie, 1ste Hefte, 5 Mk. - Bibelske Historier, bearbeidede for Ungdommen, af G. Hol ting, med Kobbere. 8 Mk. - Populair Fremstilling af den Hegelske Philosophies Rejultater (i et Brev til en Dame) ved K. W. C. Mager, oversat af Heger, 3 Mk. - Ansgaars Levnet, fortalt af L. C. Møller, 2 Mk. - Om Almeenoplysning, af C. L. Børresen, 21 s. - Den christelige Daab. Prædiken holden i Frue Kirke af C. W. Kolthoff. 12 s. - Om vor Tids politiske Partier. Tale ved Sorø Akademies Fest den 18 September 1811. 2 Mk. - Kunstnerfamilien. En Fortælling for Ungdommen ved J. Jacobs, med en Fortale af H. C. Ander Historiske Skildringer og Fortællinger sen. 10 Mk. 8 s. - for Ungdommen, med Kobbere, 7 Mk. - Tegninger af Hverdagslivet 2 Mk. - De forladte Brødre, 2 Mk. - Den lille Pige, 2 Mk. - Fuglereden, 2 Mk. - Spadseretouren, 2 Mk. - Anekdot=Almanak, 5 Mk. - Gubitz Volks-Calender 1812. 60 s. - Der deutsche Pilger durch die Welt. 72 s. - Veurs englisch dentsches und deutscheenglisches Worterbuch, von C. F. Grieb, 1ste Autheilung. 11 Mk. 12 s. - Das Buch für Winter=Abende. 11 s.
Odense Adresse-Contoirs Efterretninger, 1841-12-06
J den Miloske Boghandling faaes: Om Midlerne til at fremme Landsbye-Communernes Tarv. Et Priisskrift af Pastor O. D. Lütken. 1 Mk. 8 s. indb.
Odense Adresse-Contoirs Efterretninger, 1841-12-06
Fyens Stifts litterære Selskab, holder Møde Mandagen den 20 Decbr. d. A., Kl. 11 Formiddag, paa Kathedralskolen i Odense. En Afhandling om Juli-Revolutionen er indgivet til Oplæsning; flere Afhandlinger imødesees.
Odense Adresse-Contoirs Efterretninger, 1841-12-06
Da det er anmeldt for undertegnede Direction, at efterfølgende Contrabøger Nr. 1703, 1717, 1811 og 3966, henhørende til Fyens Stifts Sparekasses anden Afdeling a 3 pCt., ere frakomne deres Eiere, saa indkaldes i Overeensstemmelse med Placaten 16 Septbr. 1828, ved 3 Gange efter hinanden indrykket Bekjendtgjørelse i den Berlingske Tidende og i Fyens Stifts Avis og Avertissementstidende, med 12 Ugers Varsel, Jhændehaverne af formeldte Contrabøger, med Betydning, at hvis Jngen melder sig hos Sparekassens Bogholder, Casserer, 5 Müller paa Fattiggaarden i Odense inden fornævnte Tid, ville Contrabøgernes paalydende Summa med Renter vorde udbetalte til vedkommende Jnteressent, uden at nogen tredie Mand, til hvem Contrabøgerne maatte være overdragne, kunne have nogen Tiltale til bemeldte Kasse. Directionen for Fyens Stifts Sparekasse den 2 Decbr. 1811. J. Andersen. Friestedt. Klauman. Ostenfeld. Krag. S. Bang.
Odense Adresse-Contoirs Efterretninger, 1841-12-06
Skipper J. C. Anderskou ligger under Ladning i Kjøbenhavn med Gods til Odense, hvorfra han afgaaer om 8 a 10 Dage.
Odense Adresse-Contoirs Efterretninger, 1841-12-06
Ved Jndbrud i den mig tilhørende Ladebygning i Odense Vindegade, Natten imellem Mandagen den 29de og Tirsdagen den 30te f. M., er bortstiaalen endeel Lamskind med Ulden paa, samt en Presynning eller Tæppe af Blaarlærred, hvori 3 Bredder, til en Postvogn. Enhver, som saadanne Artikler maatte vorde falholdt af mistænkelige Personer, anmodes derfor strax godhedsfuld at vilde underrette mig derom, samt paa enhver mulig Maade at vilde virke til Opdagelse af Gjerningsmanden til dette Tyverie. Odense den 1 Decbr. 1811. F. Tange.
Odense Adresse-Contoirs Efterretninger, 1841-12-06
Følgende Artikler: fine og ordinaire.
Odense Adresse-Contoirs Efterretninger, 1841-12-06
Bogbinder=, Galanteri= og Paparbeider staae til behagelig Udvalg hos Undertegnede: Psalme-, Skole, Notits- og Stambøger; Læsepulte, Skrivermapper i Folio og Qvart, Skole= og Hængemapper, Skriver tøier, Brevpressere, Brevtasker, Cigaar, Brille og Uhrfouteraler, Casse d'Ordre, Jettons- og Syeæsker, Lyseskjærme, Cigar og Lysebakker m. m. fl. Ting. - Tillige forfærdiges ethvert saadant Arbeide efter Ønske, med og uden Broderier, og udføres paa det eleganteste efter Nutidens moderneste Smag. N. G. Østerbye, Bogbinder og Galanteri-Arbeider, Klaregaden No. 318 i Odense.
Odense Adresse-Contoirs Efterretninger, 1841-12-06
At vi stedse holder et vel assorteret Lager af alle til Mode= og Manufactur=Handelen henhørende Artikler, og at vi stedse bære Omsorg for, at anskaffe os det Nyeste og Moderneste, som i dette Fag fremkommer, tillade vi os herved at bringe til et æret Publikums og vore Venners Kundskab, og skal vore Priser og vore Varer, alletider svare saaledes til hverandre, at Enhver, som godhedsfuld forunder os deres Søgning, vil finde sig paa billigste Maade behandlet. Odense den 6 December 1841. Brodersen & Tychsen.
Odense Adresse-Contoirs Efterretninger, 1841-12-06
Musikalske Jnstrumenter. Med et Assortiment Fløiter og Clarinetter, med Sølv og Messing=Klapper, anbefaler sig H. Chr. Hansen, Jnstrumentmager og Konstdreier, boende ved St. Knuds Kirke.
Odense Adresse-Contoirs Efterretninger, 1841-12-06
Islandske uleine Trøier og Vanter ere arriverede og sælges billig hos J. J. Stokkehve, Nørregade No. 101.
Odense Adresse-Contoirs Efterretninger, 1841-12-06
Paraplyer og Parasoller forfærdiges, repareres og overtrækkes af Konstdreier, H. Chr. Hansen, boende ved St. Knuds Kirke.
Odense Adresse-Contoirs Efterretninger, 1841-12-06
En Handelsbetjent, som til Grunde har lært Manufactur, Galanterie, Jsenkram og Colonialhandelen, kan til 1 Mai 1842 erholde Condition, naar paalidelige Vidnesbyrd om Troskab og Duelighed kunne documenteres. Adressecontoiret giver nærmere Underretning.
Odense Adresse-Contoirs Efterretninger, 1841-12-06
En duelig Uhrmagersvend, kan strax erholde Arbeide hos Uhrmager Munk i Middelfart.
Odense Adresse-Contoirs Efterretninger, 1841-12-06
En Møllersvend, der tilgavns forstaaer at bruge en Veirmølle, kan faae en god Condition til 1 Mai. Adressecontoiret anviser.
Odense Adresse-Contoirs Efterretninger, 1841-12-06
En Haugekarl, som tillige vil paatage sig at være Kudsk, kan, forsynet med anbefalende Vidnesbyrd, faae Condition til 1 Mai 1812 i Dalbye Præstegaard paa Hindsholm.
Odense Adresse-Contoirs Efterretninger, 1841-12-06
En ferm Barnepige kan strax faae Condition. Adressecontoiret anviser. 610 Rbd. r. S. og 391 Rbd. 39 s. S. og T. kan, mod lovbefalet Sikkerhed, erholdes til Laans strax og i første 11 Decbr. Termin af dette Overformynderies Midler. Nyborg Kjøbstads Overform. den 2 Decbr. 1811. B. Sørensen. J. C. Bech.
Odense Adresse-Contoirs Efterretninger, 1841-12-06
Fortrinligt engelsk Tegnepapir i større og mindre Formater, faaes billigt i den Hempelske Papirhandling. 20de En under Bygning værende Jagt paa 600 Tdr., der om kort Tid kan være i biilfærdig Stand og kan blive seilfærdig ved Søfartens Begyndelse næste Foraar, er at erholde tilkjøbs hos Skibsbygger Peder Hansen ved Falsled pr. Faaborg.
Odense Adresse-Contoirs Efterretninger, 1841-12-06
tvende i Svendborg Havn beliggende Jagtskibe, det ene 22 Commercelæster stor circa 750 Tønder Korn og det andet 11 1/2 Commercelæster circa 450 Tønder Korn, begge nye og durable samt godt udhalede i enhver Henseende. Nærmere Oplysning og Underretning erholdes hos Kæmmer N. Jensen i Svendborg.
Odense Adresse-Contoirs Efterretninger, 1841-12-06
Huset No. 65 i St. Jørgensgaden, bestaaende af 8 Fag, 2 Etager, Muur= og Bindingsværk, med Side- og Baghuus samt Vand i Gaarden, er underhaanden at erholde tilkjøbs paa favorable Vilkaar. Om Kjøbet akkorderes med Fuldmægtig Petersen paa Borgermestercontoiret.